b"\n_START_ARTICLE_\nJacky Vimond\n_START_SECTION_\nTraject\xc3\xb2ria esportiva\n_START_PARAGRAPH_\nDespr\xc3\xa9s d'haver estat subcampi\xc3\xb3 del m\xc3\xb3n els anys 1984 i 1985 rere Heinz Kinigadner, Vimond finalment aconsegu\xc3\xad el t\xc3\xadtol amb Yamaha el 1986, esdevenint el primer franc\xc3\xa8s Campi\xc3\xb3 del M\xc3\xb3n de motocr\xc3\xb2s._NEWLINE_Malauradament, result\xc3\xa0 seriosament lesionat durant les celebracions que s'organitzaren en honor seu per a celebrar el t\xc3\xadtol mundial. Mentre era al\xc3\xa7at amb cables a l'escenari tot assegut a la seva motocicleta, quelcom an\xc3\xa0 malament i va caure des d'una al\xc3\xa7ada aproximada de nou metres, lesionant-se l'esquena. Aquesta lesi\xc3\xb3 pos\xc3\xa0 fi a la seva carrera._NEWLINE_Despr\xc3\xa9s de la seva retirada, Vimond esdevingu\xc3\xa9 entrenador de motocr\xc3\xb2s, ajudant joves pilots com ara S\xc3\xa9bastien Tortelli, Stephane Roncada i David Vuillemin."